Micro Putt Miniature Golf
Micro Putt Miniature Golf er et lille minigolf-spil, hvor børn kan konkurrere med sig selv og resten af familien.

Micro Putt Miniature Golf startes ved at klikke på "Play". Når spillet er startet og et hul er dukket op på banen, kan kuglen sendes af sted ved at klikke med venstre museknap, kuglen vil rulle i retning mod musens markør, og farten bestemmes af den grønne bjælke øverst til venstre på skærmen, jo mere grønt der, er jo mere fart. 

De enkelte baner kan øves, hvis der i stedet for "Play" klikkes på "Practice" og derefter på et af flagene 1-9, som er de baner, der er tilgængelige i denne demo. Efter niende bane vil et klik på "New Game" kalde hovedmenuen frem, og et nyt spil kan startes. Under et spil kan det ske, at kuglen hopper ud over kanten, så skal der klikkes på "Reset Ball" for at sende den i spil igen. Spillet afsluttes ved at klikke på "Quit".